પેરામેડિકલમાં કુલ 8 કોર્સીસ માટે રાજ્ય સરકાર દ્વારા પ્રવેશના નિયમો જાહેર કરવા સાથે પ્રવેશ પ્રક્રિયા જાહેર કરાઈ છે.પરંતુ આ 8 કોર્સમાંથી ઓક્યુપેશનલ થેરાપી કોર્સ હાલ ચાલતો નથી.આ ડિગ્રી કોર્સની એકમાત્ર ખાનગી કોલેજ રાજ્યમાં હતી જે પણ ચાર વર્ષ પહેલા બંધ થઈ ગઈ છે જેથી આ કોર્સમાં પ્રવેશ પ્રક્રિયા થતી નથી પરંતુ છતાં પ્રવેશ પ્રક્રિયામાં આ કોર્સને સામેલ કરાય છે.જ્યારે બાકીના 7 કોર્સીસમાં 17 હજારથી વધુ બેઠકો છે.જેમાં બીએસસી નર્સિંગની 3800, ફિઝિયોથેરાપીની 4300, ઓપ્ટોમેટ્રીની 215, ઓર્થોટિક્સ-પ્રોસ્થોટિકની 10, ઓડિયોલોજીની 25, જેએનએમની 3000 અને એએનએમની 5600 બેઠકો છે.આ વર્ષે ફિઝિયોથેરાપી અને નર્સિંગની નવી કોલેજો આવે તેવી શક્યતા છે જેથી બેઠકો વધશે.